Verbyganger kom op motorfietsryer se liggaam afFoto: ER24 ŉ Verbyganger het Sondagoggend op ŉ motorfietsryer se liggaam afgekom wat by die aansluiting tussen die R55 en Ruimteweg in Centurion gelê het. Russel Meiring het gesê die verbyganger het omstreeks 10:00 die liggaam gesien en hulp ontbied. Die oorledene was vermoedelik in sy 30’s. “Met paramedici se aankoms op die toneel het hulle die liggaam gevind waar dit ŉ ent weg van sy motorfiets af gelê het. Paramedici het hom ondersoek en gevind dat hy al ŉ ruk lank dood was.” Meiring het gesê die omstandighede rakende die man se dood is tans baie vaag en die polisie sal die saak verder ondersoek.